ভোটের দিনক্ষণ ঘোষণা হতে হতেই বেজে ওঠে ভোটের বাদ্যি। শুরু হয়ে যায় গরমাগরম তরজা। কোন দল কত সিট পাবে, শুরু হয়ে যায় তাঁর দর কষাকষি। দর হাঁকাহাঁকিতে নেমে পড়েন রাজনৈতিক নেতানেত্রীরাও।
 ওয়েব ডেস্ক : ভোটের দিনক্ষণ ঘোষণা হতে হতেই বেজে ওঠে ভোটের বাদ্যি। শুরু হয়ে যায় গরমাগরম তরজা। কোন দল কত সিট পাবে, শুরু হয়ে যায় তাঁর দর কষাকষি। দর হাঁকাহাঁকিতে নেমে পড়েন রাজনৈতিক নেতানেত্রীরাও। নির্বাচনী প্রচারের মাঝে আত্মবিশ্বাসের সঙ্গে বহুবার তিনিও বলেছিলেন, 'এবারের ভোটে ২০০ পাব আমরা'। কিন্তু, রেজাল্ট বেরোতেই দেখা গেল অন্য ছবি।  দল ২০০ পাওয়া তো দূরে থাক, তিনি নিজেই হেরে গেলেন নিজের গড়ে। সূর্যকান্ত মিশ্র। এবারের ভোটে সবচেয়ে খারাপ ভবিষ্যদ্ববাণীটা সম্ভবত তিনিই করেছিলেন। যেখানে তৃণমূল পেয়েছে ২১১টি আসন, সেখানে জোট পেয়েছে ৭৬টি আসন। আর বামফ্রন্ট? উত্তর ৩২টি। ভোট ফলাফলের ছবিটা যত পরিষ্কার হতে থাকে। ততই সোশ্যাল মিডিয়ায় 'ট্রল' হয়ে যান সূর্যকান্ত মিশ্র। একের পর এক ব্যঙ্গাত্মকমূলক পোস্ট আর কার্টুনে উপছে পড়ে ফেসবুকের দেওয়াল। কোথাও দেখা যায়, বুদ্ধদেবের কোলে সূর্যকান্ত। ছবির ক্যাপশন, 'ঘুরল অনেক কিন্তু দাঁড়াতে পারল না।' কোথাও আবার তাঁকে নিয়ে ছড়া কেটে লেখা ...'সূয্যি মামা জোট করেছে/আম বাঙালি হাসছে যে'।